ตลาดหุ้นเอเชียปรับตัวลงภาคบ่ายวันนี้ เหตุราคาสินค้าโภคภัณฑ์ร่วงถ่วงหุ้นเหมือง
ตลาดหุ้นเอเชียปรับลดลงในการซื้อขายภาคบ่ายวันนี้ เนื่องจากหุ้นกลุ่มบริษัทเหมืองแร่ร่วงลงภายหลังจากราคาสินค้าโภคภัณฑ์ร่วงอย่างหนักเมื่อคืนที่ผ่านมา
24 พ.ย. 2558

ผู้สื่อข่าวรายงานว่า ตลาดหุ้นเอเชียปรับลดลงในการซื้อขายภาคบ่ายวันนี้ เนื่องจากหุ้นกลุ่มบริษัทเหมืองแร่ร่วงลงภายหลังจากราคาสินค้าโภคภัณฑ์ร่วงอย่างหนักเมื่อคืนที่ผ่านมา
โดยดัชนี TAIEX ตลาดหุ้นไต้หวันปิดวันนี้ที่ 8,400.14 จุด ลดลง 85.59 จุด, -1.01% ดัชนี S&amp;P/ASX 200 ตลาดหุ้นออสเตรเลียปิดวันนี้ที่ 5,226.40 จุด ลดลง 50.00 จุด, -0.95% ดัชนี HSI ตลาดหุ้นฮ่องกงปิดภาคเช้าที่ 22,507.96 จุด ลดลง 157.94 จุด, -0.70%
ขณะที่สัญญาทองแดงตลาดนิวยอร์กปรับตัวลดลงต่อเนื่องเมื่อคืนนี้ (23 พ.ย.) ทำสถิติร่วงลงหนักสุดในรอบ 6 ปี หลังจากสกุลเงินดอลลาร์ยังแข็งค่า ประกอบกับกระแสคาดการณ์ที่ว่าตลาดเกิดใหม่ซึ่งรวมถึงจีน จะมีความต้องการทองแดงลดลง โดยจีนเป็นประเทศที่มีการใช้ทองแดงมากที่สุดในโลก
ส่วนสัญญาทองแดงตลาด COMEX (Commodity Exchange) ส่งมอบเดือนธ.ค. ปรับตัวลง 1.9% ปิดที่ 2.0215 ดอลลาร์/ปอนด์
ทั้งนี้ ความต้องการสินค้าโภคภัณฑ์ในกลุ่มผู้ซื้อต่างขาติได้รับผลกระทบจากดอลลาร์ที่แข็งค่าขึ้น